Source: http://ns.dsclex.ro/legislatie/2015/septembrie2015/mo2015_733.htm
Timestamp: 2019-08-26 07:33:29+00:00
Document Index: 34674522

Matched Legal Cases: ['articolul 19', 'articolul 55', 'articolul 551', 'articolul 99', 'articolul 991', 'articolul 495', 'articolul 4', 'articolul 28']

MONITORUL OFICIAL AL ROMÂNIEI Nr. 733/2015
Anul 183 (XXVII) - Nr. 733 LEGI, DECRETE, HOTĂRÂRI ŞI ALTE ACTE Miercuri, 30 septembrie 2015
39. - Ordonanţă de urgenţă privind unele măsuri pentru consolidarea poziţiei de acţionar al statului la operatorii economici la care Ministerul Energiei, Întreprinderilor Mici şi Mijlocii şi Mediului de Afaceri are calitatea de instituţie publică implicată
41. - Ordonanţă de urgenţă pentru modificarea şi completarea unor acte normative, precum şi pentru reglementarea unor măsuri bugetare
1.041. - Ordin al ministrului transporturilor pentru publicarea acceptării amendamentelor la Codul internaţional din 2011 privind programul intensificat de inspecţii efectuate cu ocazia inspecţiilor la vrachiere şi petroliere (Codul ESP 2011), adoptate de Organizaţia Maritimă Internaţională prin Rezoluţia MSC.371(93)a Comitetului de siguranţă maritimă din 22 mai 2014
2.088. - Ordin al ministrului agriculturii şi dezvoltării rurale pentru modificarea şi completarea Normelor metodologice privind condiţiile de punere în aplicare a măsurii de re structura re/reconversie a plantaţiilor viticole, eligibilă pentru finanţare în cadrul Programului Naţional de Sprijin al României în sectorul vitivinicol 2014-2018, aprobate prin Ordinul viceprim-ministrului, ministrul agriculturii şi dezvoltării rurale, nr. 1.763/2014
147. - Ordin pentru prorogarea termenului de intrare în vigoare a prevederilor art. 104 din Codul reţelei pentru Sistemul naţional de transport al gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 16/2013
Având în vedere necesitatea adoptării unor măsuri care să permită consolidarea poziţiei statului la operatorii economici la care Ministerul Energiei, Întreprinderilor Mici şi Mijlocii şi Mediului de Afaceri are calitatea de instituţie publică implicată impusă de importanţa acestor operatori strategici pentru siguranţa sistemului energetic şi a economiei în ansamblul ei,
luând în considerare că este necesară derularea de urgenţă a demersurilor necesare pentru înfiinţarea unei societăţi cu capital de stat care să participe la constituirea unui fond de investiţii, sub forma unei societăţi pe acţiuni care va investi în proiecte din domeniul energetic din România, întrucât prin tranzacţia convenită prin “Memorandumul de înţelegere” încheiat între statul român şi The Rompetrol Grup N.V. a fost aprobată prin Hotărârea Guvernului nr. 35/2014, cu modificările ulterioare, iar Ministerul Energiei, Întreprinderilor Mici şi Mijlocii şi Mediului de Afaceri are mandat din partea Guvernului să desemneze o societate nou-înfiinţată, cu capital integral de stat, care să participe ca reprezentant al statului român,
întrucât în lipsa reglementării unui cadru legal care să acorde posibilitatea statului de a înfiinţa societăţi, există riscul atragerii răspunderii acestuia ca urmare a neîndeplinirii obligaţiilor asumate,
având în vedere necesitatea exprimării unei opţiuni a statului cu privire la participarea la majorarea capitalului social al societăţilor la care Ministerul Energiei, Întreprinderilor Mici şi Mijlocii şi Mediului de Afaceri administrează participaţiile statului, în situaţia în care adunările generale ale acţionarilor la operatorii economici la care Ministerul Energiei, Întreprinderilor Mici şi Mijlocii şi Mediului de Afaceri are calitatea de instituţie publică implicată trebuie să decidă asupra majorării capitalului social, iar acţionarii pot subscrie un număr de acţiuni astfel încât să îşi menţină cota de participare la capitalul social,
întrucât în situaţia în care statul nu înfiinţează o societate care să participe la dezvoltarea de investiţii în România alături de KMG Internaţional, pierderile pe care ar putea să le suporte statul pot ajunge până la 1 miliard de dolari,
pentru a evita producerea unor astfel de pierderi pentru stat, se impune adoptarea de urgenţă de masuri legislative care să permită înfiinţarea de către stat a unor societăţi.
Întrucât elementele menţionate constituie o situaţie extraordinară a cărei reglementare urgentă nu poate fi amânată, în temeiul art. 115 alin. (4) din Constituţia României, republicată,
Art. 1. - (1) Ministerul Energiei, Întreprinderilor Mici şi Mijlocii şi Mediului de Afaceri poate înfiinţa, în condiţiile legii, societăţi pe acţiuni, cu participarea statului la capitalul social, ca acţionar unic,
(2) Prin derogare de la art. 9 alin. (6) din Ordonanţa de urgenţă a Guvernului nr. 88/1997 privind privatizarea societăţilor, aprobată prin Legea nr. 44/1998, cu modificările şi completările ulterioare, şi art. 50 din Legea nr. 137/2002 privind unele măsuri pentru accelerarea privatizării, cu modificările şi completările ulterioare, Ministerul Energiei, Întreprinderilor Mici şi Mijlocii şi Mediului de Afaceri poate participa, în numele statului, cu respectarea cadrului legal în vigoare în domeniul societar şi în domeniul concurenţei, la majorarea capitalului social al societăţilor la care Ministerul Energiei, Întreprinderilor Mici şi Mijlocii şi Mediului de Afaceri exercită, în numele statului, calitatea de acţionar.
(3) Decizia privind înfiinţarea de societăţi, participarea la capitalul social al unor societăţi existente sau nou-înfiinţate ori majorarea capitalului social al societăţilor la care Ministerul Energiei, Întreprinderilor Mici şi Mijlocii şi Mediului de Afaceri exercită, în numele statului, calitatea de acţionar are ca temei o analiză economico-financiară, tehnică, juridică şi de oportunitate, inclusiv din perspectiva normelor naţionale şi ale Uniunii Europene în materia ajutorului de stat, care se fundamentează pe următoarele principii:
a) participarea cu drepturi egale, în mod nediscriminatoriu, a acţionarilor operatorilor cu capital de stat la deciziile societare;
b) asigurarea transparenţei fondurilor publice şi utilizarea eficientă a acestora;
c) promovarea investiţiilor în sectorul energetic şi al resurselor energetice;
d) promovarea unui climat concurenţial între operatorii economici, indiferent de structura capitalului social.
(4) Drepturile şi obligaţiile statului rezultând din calitatea de acţionar/asociat la societăţile înfiinţate potrivit alin. (1) vor fi exercitate de către Ministerul Energiei, Întreprinderilor Mici şi Mijlocii şi Mediului de Afaceri.
Art. 2. - Din bugetul de venituri şi cheltuieli aferent activităţii de privatizare, Ministerul Energiei, Întreprinderilor Mici şi Mijlocii şi Mediului de Afaceri asigură finanţarea şi costurile necesare participării la înfiinţarea unor societăţi, participarea la capitalul social al unor societăţi existente sau nou-înfiinţate ori majorarea capitalului social al societăţilor la care Ministerul Energiei, Întreprinderilor Mici şi Mijlocii şi Mediului de Afaceri exercită, în numele statului, calitatea de acţionar.
având în vedere faptul că, în practică, s-a observat că gestionarea litigiilor arbitrale de competenţa Centrului Internaţional pentru Reglementarea Diferendelor relative la Investiţii de către instituţia publică în a cărei sferă de competenţă se regăseşte problematica ce face obiectul diferendelor nu este întotdeauna posibilă, deoarece nu toate instituţiile publice au posibilitatea de a asigura îh bugetul propriu sumele necesare pentru plata taxelor arbitrale, a celor de reprezentare juridică sau de executare a hotărârii arbitrale;
având în vedere disfuncţionalităţile înregistrate la nivelul unităţilor administrativ-teritoriale determinate de dizolvarea autorităţilor deliberative constituite la nivelul administraţiei publice locale, dublată de suspendarea, încetarea mandatului sau de imposibilitatea exercitării mandatului de către autorităţile executive din cauze care, în prezent, nu sunt reglementate ca fiind situaţii
de suspendare sau încetare a mandatului (de exemplu: măsura preventivă a controlului judiciar - necorelare între dispoziţiile legislaţiei în materie penală şi legislaţia cadru aplicabilă administraţiei publice),
Art. I. - La articolul 19 din Legea nr. 500/2002 privind finanţele publice, publicată în Monitorul Oficial al României, Partea I, nr. 597 din 13 august 2002, cu modificările şi completările ulterioare, literele b2) şi b3) se modifică şt vor avea următorul cuprins:
“b2) participarea la concursul pentru ocuparea postului de conducător al compartimentului financiar-contabil este condiţionată de deţinerea certificatului de atestare a cunoştinţelor dobândite în domeniul Sistemului European de Conturi, precum şi de cunoaşterea reglementărilor europene în domeniu; modul de dobândire sau retragere a certificatului va fi stabilit prin norme metodologice. Atestarea se face gratuit, prin intermediul Şcolii de Finanţe Publice şi Vamă din cadrul Ministerului Finanţelor Publice;
b3) dobândirea şi menţinerea certificatului de atestare reprezintă condiţie specifică obligatorie pentru ocuparea postului de conducător al compartimentului financiar-contabil, ordonatorii de credite având obligaţia modificării corespunzătoare a fişelor de post respective. La ocuparea postului de conducător al compartimentului financiar-contabil ordonatorii de credite au obligaţia de a verifica întrunirea condiţiilor prevăzute de prezenta lege;”.
Art. II, - (1) Termenul prevăzut la art. III din Legea nr. 270/2013 pentru modificarea şi completarea Legii nr. 500/2002 privind finanţele publice, publicată în Monitorul Oficial al României, Partea I, nr. 642 din 18 octombrie 2013, cu modificările ulterioare, se prorogă cu 2 ani de la data intrării în vigoare a prezentei ordonanţe de urgenţă,
Art. III. - Legea administraţiei publice locale nr. 215/2001, republicată în Monitorul Oficial al României, Partea I, nr. 123 din 20 februarie 2007, cu modificările şi completările ulterioare, se completează după cum urmează:
1. După articolul 55 se introduce un nou articol, articolul 551, cu următorul cuprins:
“Art. 551. - (1) în cazul dizolvării consiliului local în condiţiile art. 55 alin. (1) lit. a) şi b), acesta se reconstituie din membrii supleanţi, convocarea consilierilor supleanţi fiind făcută de către prefect.
(3) Prevederile art. 30 alin. (2)-(5) şi ale art. 31-35 se aplică corespunzător.”
2. După articolul 99 se introduce un nou articol, articolul 991, cu următorul cuprins:
“Art. 991. - În cazul dizolvării consiliului judeţean, în condiţiile art. 55 alin. (1) lit. a) şi b), acesta se reconstituie din membrii supleanţi, prevederile art. 551 aplicându-se corespunzător.”
Art. IV. - După alineatul (1) al articolului 82 din Legea nr. 273/2006 privind finanţele publice locale, publicată în Monitorul Oficial al României, Partea I, nr. 618 din 18 iulie 2006, cu modificările şi completările ulterioare, se introduce un nou alineat, alineatul (2), cu următorul cuprins:
“(2) Prin excepţie de la prevederile alin. (1), cu sumele aprobate prin hotărâre a Guvernului, din fondurile de rezervă bugetară şi de intervenţie la dispoziţia Guvernului, precum şi cu alte sume alocate de la bugetul de stat sau retrase prin acte normative, se majorează, respectiv se diminuează bugetele locale prin decizie emisă de persoana care îndeplineşte calitatea de ordonator principal de credite în condiţiile art. 117 alin. (2) din Legea nr. 215/2001 privind administraţia publică locală, republicată, cu modificările şi modificările ulterioare, cu avizul administraţiei judeţene a finanţelor publice.”
Art. V. - La articolul 495 din Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, după litera f) se introduce o nouă literă, litera g), cu următorul cuprins:
“g) prin excepţie de la prevederile lit. f), nivelurile impozitelor şi taxelor locale se aprobă prin dispoziţie a primarului, până la expirarea termenului prevăzut la lit. f), în cazul în care consiliul local este dizolvat, sau prin decizie emisă de către secretarul unităţii administrativ-teritoriale sau de către persoana desemnată în condiţiile art. 55 alin. (81) din Legea administraţiei publice locale nr. 215/2001, republicată, cu modificările şi completările ulterioare, cu avizul administraţiei judeţene a finanţelor publice până la expirarea termenului prevăzut la lit. f), în cazul în care consiliul local este dizolvat şi primarul nu îşi poate exercita atribuţiile ca urmare a încetării sau suspendării mandatului în condiţiile legii, ori în situaţia în care faţă de acesta au fost dispuse potrivit legii penale măsuri preventive, altele decât cele care determină suspendarea mandatului şi care fac imposibilă exercitarea de către acesta a atribuţiilor prevăzute de lege. Dispoziţia primarului, respectiv decizia secretarului sau persoanei desemnate se aduc la cunoştinţă publică.”
Art. VI. - Ordonanţa de urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, publicată în Monitorul Oficial al României, Partea I, nr. 450 din 2 iulie 2010, aprobată cu modificări şi completări prin Legea nr. 13/2011, cu modificările şi completările ulterioare, se modifică şi se completează după cum urmează:
“(5) Pentru reducerea cheltuielilor de personal şi încadrarea în numărul maxim de posturi prevăzut la alin. (1) şi (2), ordonatorii de credite ai bugetelor prevăzute la art. 1 alin. (2) din Legea nr. 273/2006 privind finanţele publice locale, cu modificările şi completările ulterioare, pot reduce numărul de posturi finanţate şi, respectiv, pot disponibiliza, în condiţiile legii, personalul aferent.
(8) în termen de 20 de zile de la publicarea ordinului ministrului dezvoltării regionale şi administraţiei publice, prevăzut la alin. (11), în Monitorul Oficial al României, Partea I, prefectul comunică numărul maxim de posturi prevăzut la alin. (1) şi (2), pe fiecare unitate/subdiviziune administrativ-teritorială Comunicările se transmit, în format electronic, Ministerului Dezvoltării Regionale şi Administraţiei Publice şi Agenţiei Naţionale a Funcţionarilor Publici.
(11) Anual, prin ordin al ministrului dezvoltării regionale şi administraţiei publice, se revizuieşte media numărului de locuitori prevăzută în tabelul 2 din anexă.”
“6. În cazul în care unitatea/subdiviziunea administrativ-teritorială a implementat proiecte finanţate din fonduri externe nerambursabile, care prevăd ca indicator de rezultat sau indicator de sustenabilitate postimplementare înfiinţarea unor posturi, atunci numărul maxim al posturilor rezultat în urma aplicării prevederilor pct. 1-5, după caz, se suplimentează cu numărul de posturi prevăzut în proiecte.”
Art. VII. - La articolul 4 alineatul (1) din Legea nr. 50/1991 privind autorizarea executării lucrărilor de construcţii, republicată în Monitorul Oficial al României, Partea I, nr. 933 din 13 octombrie 2004, cu modificările şi completările ulterioare, după litera a) se introduce o rouă literă, litera a1), cu următorul cuprins:
“a1) de preşedinţii consiliilor judeţene, cu avizul prealabil al secretarului unităţii administrativ-teritoriale sau al persoanei numite de către prefect în condiţiile art. 55 alin. (81) din Legea administraţiei publice locale nr. 215/2001, republicată, cu modificările şi completările ulterioare, în situaţiile excepţionale în care lucrările se execută la imobile situate pe raza unităţilor administrativ-teritoriale unde consiliul local este dizolvat şi primarul nu îşi poate exercita atribuţiile:
2. În situaţia în care faţă de primar au fost dispuse potrivit legii penale măsuri preventive, altele decât cele care determină suspendarea mandatului şi care fac imposibilă exercitarea de către acesta a atribuţiilor prevăzute de lege;”.
Art. VIII. - Articolele 1 şi 2 din Ordonanţa de urgenţă a Guvernului nr. 126/2005 privind reprezentarea României sau a instituţiilor publice în faţa Curţii de Arbitraj Internaţionale a Centrului Internaţional pentru Reglementarea Diferendelor Relative la Investiţii, publicată în Monitorul Oficial al României, Partea I, nr. 842 din 19 septembrie 2005, aprobată prin Legea nr. 168/2006, cu modificările ulterioare, se modifică şi vor avea următorul cuprins:
“Art. 1. - (1) Reprezentarea României sau a instituţiilor publice în faţa Curţii de Arbitraj Internaţionale a Centrului Internaţional pentru Reglementarea Diferendelor Relative la Investiţii sau în faţa altui tribunal arbitrai internaţional, atunci când prin cererile de arbitrare sunt invocate clauze care se referă la protecţia reciprocă a investiţiilor din tratatele internaţionale la care România este parte, se realizează de către Ministerul Finanţelor Publice.
(2) După pronunţarea hotărârilor arbitrate în litigiile prevăzute la alin. (1), Ministerul Finanţelor Publice asigură, dacă este cazul, reprezentarea României sau a instituţiilor publice în eventualele acţiuni judiciare dintr-un stat pe teritoriul căruia se iniţiază o procedură de recunoaştere şi/sau executare a acestora. În cazuri temeinic fundamentate, Guvernul poate stabili ca reprezentarea României sau a instituţiilor publice în eventualele acţiuni judiciare dintr-un stat pe teritoriul căruia se iniţiază o procedură de recunoaştere şi/sau executare a hotărârilor arbitrale pronunţate în litigiile prevăzute la alin. (1) să se asigure de o altă instituţie publică din subordinea/ coordonarea sa.
Art. 2. - (1) Pentru reprezentarea României sau a instituţiilor publice în faţa Curţii de Arbitraj Internaţionale a Centrului Internaţional pentru Reglementarea Diferendelor Relative la Investiţii sau în faţa altui tribunal arbitrai internaţional, Ministerul Finanţelor Publice selectează avocaţi, indiferent de forma de organizare a profesiei, din România sau din străinătate, specializaţi în litigii arbitrale investiţionale internaţionale, cu respectarea legislaţiei privind achiziţiile publice, şi nominalizează arbitrii propuşi de partea română în procedurile arbitrale în curs.
(4) Pentru asigurarea creditelor bugetare necesare pentru efectuarea plăţii sumelor stabilite prin hotărâri judecătoreşti sau arbitrale, se autorizează Ministerul Finanţelor Publice să efectueze virări de credite bugetare pe parcursul întregului an bugetar, de la celelalte titluri de cheltuieli din cadrul aceluiaşi capitol sau de la alte capitole bugetare, prin derogare de la prevederile art. 47 alin. (4) şi (8)-(11) din Legea nr. 500/2002 privind finanţele publice, cu modificările şi completările ulterioare.”
Art. IX. - Ministerul Finanţelor Publice se subrogă în toate drepturile şi obligaţiile aferente litigiilor aflate pe rolul Curţii de Arbitraj Internaţionale a Centrului Internaţional pentru Reglementarea Diferendelor Relative la Investiţii sau pe rolul altui tribunal arbitrai internaţional, atunci când prin cererile de arbitrare sunt invocate clauze care se referă la protecţia reciprocă a investiţiilor din tratatele internaţionale la care România este parte, cu excepţia litigiilor în care au fost desemnate alte instituţii publice pentru a asigura reprezentarea juridică până la data intrării în vigoare a prezentei ordonanţe de urgenţă.
Art. X. - (1) Activitatea de administrare fiscală a marilor contribuabili este realizată de Direcţia Generală de Administrare a Marilor Contribuabili, structură cu personalitate juridică, înfiinţată în subordinea Agenţiei Naţionale de Administrare Fiscală. Organizarea şi funcţionarea se vor reglementa prin hotărârea Guvernului privind organizarea şi funcţionarea Agenţiei Naţionale de Administrare Fiscală.
Art. XI. - Legea educaţiei naţionale nr. 1/2011, publicată în Monitorul Oficial al României, Partea I, nr. 18 din 10 ianuarie 2011, cu modificările şi completările ulterioare, se completează după cum urmează:
1. După alineatul (1) al articolului 286 se introduce un nou alineat, alineatul (11), cu următorul cuprins:
„11) Prin excepţie de la prevederile alin. (1), în anul universitar 2015-2016, în statele de funcţii ale personalului didactic şi de cercetare se pot efectua modificări cu privire la normele universitare ale persoanelor pentru care s-au dat aprobări conform art. 362 alin. (8).”
“(8) Prin excepţie de la termenul prevăzut la alin. (7), senatele universitare ale instituţiilor de învăţământ pot aproba, la propunerea consiliului de administraţie, în anul universitar 2015-2016, continuarea raporturilor juridice de muncă, pentru persoanele aflate sub incidenţa prevederilor alin. (1)-(6), în funcţie de gradul de îndeplinire de către acestea a obligaţiilor aferente programelor de studii doctorale.”
Art. XII. - Prin derogare de la prevederile art. 6 alin. (2) şi alin. (6)-(8), art. 10 alin. (1)-(3). art. 11 alin. (2), art. 12 alin. (1)-(3) şi (5), art. 13, art. 131 alin. (2)-(4), art. 14 alin. (1) şi (3), art. 14i alin. (21), (3), (5) şi (6), art. 15 alin. (2) şi (3), art. 161 alin. (4)-(6). art. 17 alin. (1) şi (2), art. 18 alin. (2) lit. a), art. 20 alin. (2) şi (3), art. 201 alin. (1) şi (3), art. 262 alin. (2), art. 28 alin. (2), (4) şi (5), art. 281 alin. (1) lit. a) şi b), alin. (2) lit. a) şi alin. (4) lit. b) şi alin. (8) şi art. 30 alin. (1) din Legea nr. 416/2001 privind venitul minim garantat, cu modificările şi completările ulterioare, în situaţia prevăzută la art. 55 alin. (8) din Legea administraţiei publice locale nr. 215/2001, republicată, cu modificările şi completările ulterioare, operaţiunile administrative sunt îndeplinite de către secretarul unităţii administrativ-teritoriale, iar în situaţia prevăzută la art. 55 alin. (81) din Legea nr. 215/2001, republicată, cu modificările şi completările ulterioare, operaţiunile administrative sunt îndeplinite de către persoana numită de prefect, în condiţiile legii, acestea putând emite decizii, după caz.
Art. XIII. - Prin derogare de la prevederile art. 15 alin. (1)şi (3), art. 16, art. 20, art. 21, art. 23 alin. (1), (3) şi (4), art. 24 alin. (2) şi (4), art. 25 alin. (1), (3) şi (6), art. 27 alin. (6), art. 28 alin. (3), art. 29 alin. (4)-(7), art. 33, art. 41 alin. (1) şi art. 42 alin. (2) din Legea nr. 277/2010 privind alocaţia pentru susţinerea familiei, republicată, cu modificările şi completările ulterioare, în situaţia prevăzută la art. 55 alin. (8) din Legea nr. 215/2001, republicată, cu modificările şi completările ulterioare, operaţiunile administrative sunt îndeplinite de către secretarul unităţii administrativ-teritoriale, iar în situaţia prevăzută la art. 55 alin. (81) din Legea nr. 215/2001, republicată, cu modificările şi completările ulterioare, operaţiunile administrative surit îndeplinite de către persoana numită de prefect, în condiţiile legii, acestea putând emite decizii, după caz.
Art. XIV. - Prin derogare de la prevederile art. 14 alin. (4) şi (5), art. 17 alin. (1) şi (3)-(7), art. 19 alin. (2), (3), (5) şi (6), art. 21 alin. (5), art. 23 alin. (5), art. 25 alin. (1), (2) şi (5), art. 27 alin. (3), art. 271 alin. (1), art. 30 alin. (2) şi (5), art. 31 alin. (2)-(4), art. 33 alin. (1) lit. a) şi b) şi alin. (2) lit. b) şi art. 35 din Ordonanţa de urgenţă a Guvernului nr. 70/2011 privind măsurile de protecţie socială în perioada sezonului rece, aprobată prin Legea nr. 92/2012, cu modificările şi completările ulterioare, în situaţia prevăzută la art. 55 alin. (8) din Legea nr. 215/2001, republicată, cu modificările şi completările ulterioare, operaţiunile administrative sunt îndeplinite de către secretarul unităţii administrativ-teritoriale, iar în situaţia prevăzută la art. 55 alin. (81) din Legea nr. 215/2001, republicată, cu modificările şi completările ulterioare, operaţiunile administrative sunt îndeplinite de către persoana numită de prefect, în condiţiile legii, acestea putând emite decizii, după caz.
pentru publicarea acceptării amendamentelor la Codul internaţional din 2011 privind programul intensificat de inspecţii efectuate cu ocazia inspecţiilor la vrachiere şi petroliere (Codul ESP 2011), adoptate de Organizaţia Maritimă Internaţională prin Rezoluţia MSC.371(93) a Comitetului de siguranţă maritimă din 22 mai 2014
Art. 1. - Se publică amendamentele la Codul internaţional din 2011 privind programul intensificat de inspecţii efectuate cu ocazia inspecţiilor la vrachiere şi petroliere (Codul ESP 2011), cod pe care România l-a acceptat prin Ordinul ministrului transporturilor nr. 1.352/2013, adoptate de Organizaţia Maritimă Internaţională prin Rezoluţia MSC.371(93) a Comitetului de siguranţă maritimă din 22 mai 2014, prevăzută în anexa care face parte integrantă din prezentul ordin.
REZOLUŢIA MSC.371(93)
Amendamente la Codul internaţional din 2011 privind programul intensificat de inspecţii efectuate cu ocazia inspecţiilor la vrachiere şi petroliere (Codul ESP 2011)
amintind articolul 28(b) al Convenţiei privind crearea Organizaţiei Maritime Internaţionale referitor la funcţiile Comitetului, luând notă de Rezoluţia A.1049(27)r prin care Adunarea a adoptat Codul internaţional privind programul intensificat de inspecţii efectuate cu ocazia inspecţiilor la vrachiere şi petroliere (denumit în continuare Codul ESP 2011), care a intrat în vigoare la data intrării în vigoare a amendamentelor corespondente la regula XI-1/2 a Convenţiei internaţionale din 1974 pentru ocrotirea vieţii omeneşti pe mare (SOLAS), (denumită în continuare Convenţia), adoptate prin Rezoluţia MSC.325(90),
luând în considerare, la cea de-a nouăzeci şi treia sesiune a sa, amendamentele la Codul ESP 2011 propuse şi circulate în conformitate cu articolul VIII (b)(i) din Convenţie,
1 adoptă, în conformitate cu articolul VIU (b)(iv) din Convenţie, amendamentele la Codul ESP 2011, al căror text este prevăzut în anexa la prezenta rezoluţie;
2 decide, în conformitate cu articolul VIII (b)(vi)(2)(bb) din Convenţie, că amendamentele se vor considera ca fiind acceptate la 1 iulie 2015, în afară de cazul când, înainte de această dată, mai mult de o treime din guvernele contractante la Convenţie sau guvernele contractante ale căror flote comerciale reprezintă în total nu mai puţin de 50% din tonajul brut al flotei comerciale mondiale vor fi notificat obiecţiile lor la amendamente;
3 invită guvernele contractante sa ia notă de faptul că, în conformitate cu articolul VIII (b)(vii)(2) din Convenţie, amendamentele vor intra în vigoare la 1 ianuarie 2016, după acceptarea lor în conformitate cu paragraful 2 de mai sus;
5 solicită de asemenea secretarului general să transmită copii ale acestei rezoluţii şi ale anexei sale membrilor organizaţiei care nu sunt guverne contractante la Convenţie.
la Rezoluţia MSC.371(93)
CODUL PRIVIND PROGRAMUL INTENSIFICAT DE INSPECŢII EFECTUATE CU OCAZIA INSPECŢIILOR LA VRACHIERELE CU SIMPLU BORDAJ
1 – Generalităţi
1 La sfârşitul paragrafului 1.2.6 se adaugă următoarea frază:
“Pentru vrachierele construite în sistem transversal, o secţiune transversală include cadrele adiacente şi conexiunile lor de capăt, în dreptul secţiunilor transversale.”
2 La paragraful 1.2.7, cuvintele “de structură” se introduc între cuvintele “critice” şi “şi/sau zonele suspecte”.
3 La sfârşitul paragrafului 1.2.9, cuvintele “o grosime măsurată care este cuprinsă între tnet + 0,5 mm şi tren” se înlocuiesc cu cuvintele “o grosime măsurată care este cuprinsă între tren + 0,5 mm şi tren.
Grosimea de reînnoire (tren) este grosimea minimă admisibilă, în mm, sub care reînnoirea elementelor structurale trebuie efectuată”.
4 Modificare fără obiect în limba română.
5 La începutul paragrafului 1.2.17, cuvintele “Examinare specială sau” sunt introduse înainte de cuvintele “stabilit în mod special.
6 Următorul nou paragraf 1.2.18 se adaugă după paragraful 1.2.17 existent:
“1.2.18 Coroziunea în puncte este definită ca fiind coroziunea în puncte/zone dispersate cu reduceri locale de material care sunt mai mari decât coroziunea generală în zona din jur. Intensitatea punctelor este definită în figura 2 din anexa 15.”
7 Următorul nou paragraf 1.3.3 se adaugă după paragraful 1.3.2 existent:
“1.3.3 în cazul în care deteriorarea găsită pe structură, menţionată la paragraful 1.3,1 de mai sus, este izolată şi de o natură localizată, care nu afectează integritatea structurală a navei (ca, de exemplu, o gaură mică într-o fâşie transversală de punte dintre gurile de magazii), inspectorul poate lua în considerare acceptarea unei reparaţii temporare adecvate pentru a permite restabilirea etanşeităţii la apă sau la intemperii după evaluarea structurii înconjurătoare şi impunerea unei condiţii asociate de clasificare sau recomandări cu o limită de timp specificată în scopul de a finaliza reparaţia permanentă şi a păstra clasificarea.”
2 - inspecţia de reînnoire
8 La sfârşitul paragrafului 2.1.1 se adaugă următoarea frază:
“Dacă inspecţia de reînnoire este începută înainte de a patra inspecţie anuală, întreaga inspecţie urmează să fie finalizată în termen de 15 luni pentru ca aceste lucrări să fie recunoscute valabile pentru inspecţia de reînnoire.”
9 După paragraful 2.3,2 existent se adaugă următorul nou paragraf 2.3.3:
“2.3.3 Pentru vrachierele construite conform Regulilor de construcţie comune ale IACS (CSR), zonele identificate ca prezentând o coroziune substanţială pot fi:
.1 protejate de un strat aplicat în conformitate cu cerinţele producătorului stratului şi examinate la intervale anuale pentru a confirma că stratul este încă în stare bună; sau alternativ
.2 cerute să fie măsurate la intervale de un an.”
3 - Inspecţia anuală
10 La sfârşitul paragrafelor 3.4.1.3, 3.4.2.3 şi 3.5 se adaugă următoarea frază:
“Pentru vrachierele construite în conformitate cu Regulile de construcţie comune ale IACS, măsurarea anuală de grosime poate fi omisă în cazul în care a fost aplicat un strat de protecţie în conformitate cu cerinţele producătorului stratului şi este menţinut în stare bună;u.
4 - Inspecţia intermediară
11 Modificare fără obiect în limba română.
12 La sfârşitul paragrafului 4.2.3.3 se adaugă următoarea frază nouă şi nota explicativă:
“Pentru vrachierele construite conform Regulilor de construcţie comune ale IACS, zonele identificate ca prezentând o coroziune substanţială pot fi:
.2 cerute să fie măsurate la intervale de un an.
Pentru vrachierele existente, în cazul în care armatorii pot alege să acopere sau să reacopere magaziile de marfă cu un strat cum este indicat mai sus, poate fi luată în considerare extinderea inspecţiilor amănunţite şi a măsurătorilor de grosime. Înainte de aplicarea stratului în magaziile de marfă ale navelor existente, trebuie verificat eşantionajul în prezenţa unui inspector.”
13 După paragraful 4.2.3.3 existent se adaugă următorul nou paragraf 4.2.3.4:
“4.2.3.4 în cazul în care stratul de protecţie dur este prevăzut în magaziile de marfă şi se găseşte în stare bună, extinderea inspecţiilor amănunţite şi a măsurătorilor de grosimi poate fi considerată în mod special.”
6 - Documentaţia de la bordul navei
14 La sfârşitul paragrafului 6.3.2 se adaugă următorul text:
“(pentru vrachierele construite conform CSR, aceste planuri trebuie să includă, pentru fiecare element structural, atât grosimea de construcţie, cât şi cea de reînnoire. Orice grosime adăugată voluntar trebuie să fie, de asemenea, indicată în mod clar pe aceste planuri. Pianul secţiunii maestre care trebuie să fie la bordul navei trebuie să includă caracteristici ale secţiunii minime admisibile a grinzii corpului pentru secţiunea transversală în toate magaziile de marfă.)”
CODUL PRIVIND PROGRAMUL INTENSIFICAT DE INSPECŢII EFECTUATE CU OCAZIA INSPECŢIILOR LA VRACHIERELE CU DUBLU BORDAJ
15 La sfârşitul paragrafului 1.2,6 se adaugă următoarea frază:
16 La sfârşitul paragrafului 1.2.9, cuvintele “o grosime măsurată care este cuprinsă între tnet + 0,5 mm şi tnet” se înlocuiesc cu cuvintele “o grosime măsurată care este cuprinsă între tren + 0,5 mm şi tren. Grosimea de reînnoire (tren) este grosimea minimă admisibilă, în mm, sub care reînnoirea elementelor structurale trebuie efectuată”.
17 La începutul paragrafului 1.2.17, cuvintele “Examinare specială sau” sunt introduse înainte de cuvintele “stabilit în mod special”.
18 Următorul nou paragraf 1.3.3 se adaugă după paragraful 1.3.2 existent:
“1.3,3 în cazul în care deteriorarea găsită pe structură, menţionată la paragraful 1.3.1 de mai sus, este izolată şi de o natură localizată, care nu afectează integritatea structurală a navei (ca, de exemplu, o gaură nesemnificativă într-o fâşie transversală de punte dintre gurile de magazii), inspectorul poate lua în considerare acceptarea unei reparaţii temporare adecvate pentru a permite restabilirea etanşeităţii la apă sau la intemperii după evaluarea structurii înconjurătoare şi impunerea unei condiţii asociate de clasificare sau recomandări cu o limită de timp specificată în scopul de a finaliza reparaţia permanentă şi a păstra clasificarea.”
19 La sfârşitul paragrafului 2.1,1 se adaugă următoarea frază:
20 După paragraful 2.3.2 existent se adaugă următorul nou paragraf 2.3.3:
21 La sfârşitul paragrafelor 3.4.1.2, 3.4.2.2 şi 3.5 se adaugă următoarea frază:
22 La sfârşitul paragrafului 4.2.3.3 se adaugă următoarea frază nouă şi nota explicativă:
23 La sfârşitul paragrafului 6.3.1.2 se adaugă următorul text:
CODUL PRIVIND PROGRAMUL INTENSIFICAT DE INSPECŢII EFECTUATE CU OCAZIA INSPECŢIILOR LA PETROLIERE
CODUL PRIVIND PROGRAMUL INTENSIFICAT DE INSPECŢII EFECTUATE CU OCAZIA INSPECŢIILOR LA PETROLIERELE CU DUBLU CORP
24 La sfârşitul paragrafului 1.2.6 se adaugă următoarea frază:
“Pentru petrolierele construite în sistem transversal, o secţiune transversală include cadrele adiacente şi conexiunile lor de capăt, în dreptul secţiunilor transversale.”
25 La paragraful 1.2.7, cuvintele “de structură” se introduc între cuvintele “critice” şi “şi/sau suspecte”,
26 La sfârşitul paragrafului 1.2.9, cuvintele “o grosime măsurată care este cuprinsă între tnet + 0,5 mm şi tnet” se înlocuiesc cu cuvintele “o grosime măsurată care este cuprinsă între tren + 0,5 mm şi tren.
27 Modificare fără obiect în limba română.
28 La începutul paragrafului 1.2.16, cuvintele “Examinarea specială sau” sunt introduse înainte de cuvintele “evaluarea specială”.
29 La sfârşitul paragrafului 1.3.1.5 sunt adăugate cuvintele “(nave combinate de transport)”.
30 Următorul nou paragraf 1.3.3 se adaugă după paragraful 1.3.2 existent:
“1.3.3 în cazul în care deteriorarea găsită pe structură, menţionată la paragraful 1.3.1 de mai sus, este izolată şi de o natură localizată, care nu afectează integritatea structurală a navei (ca, de exemplu, o gaură mică într-o fâşie transversală de punte dintre gurile de magazii), inspectorul poate lua în considerare acceptarea unei reparaţii temporare adecvate pentru a permite restabilirea etanşeităţii la apă sau la intemperii după evaluarea structurii înconjurătoare şi impunerea unei condiţii asociate de clasificare sau recomandări cu o limită de timp specificată în scopul de a finaliza reparaţia permanentă şi a păstra clasificarea.”
31 La sfârşitul paragrafului 2.1.1 se adaugă următoarea frază:
32 După paragraful 2.1.5 existent se adaugă următorul nou paragraf 2.1.6:
“2.1.6 Recunoaşterea concomitentă atât a inspecţiei intermediare, cât şi a inspecţiei de reînnoire pentru inspecţiile şi măsurătorile de grosime ale spaţiilor nu trebuie să fie acceptabilă.”
33 La sfârşitul paragrafului 2.5.2, cuvintele “trebuie să aibă măsurători de grosime efectuate.” se înlocuiesc cu cuvintele “trebuie să fie examinate. Zonele cu coroziune substanţială identificate la inspecţiile anterioare trebuie să aibă măsurători de grosimi efectuate.”
34 La sfârşitul paragrafului 3.5.2 se adaugă următoarea frază:
“Pentru petrolierele construite în conformitate cu Regulile de construcţie comune ale IACS, zonele identificate ca prezentând o coroziune substanţială trebuie să fie examinate şi măsurători suplimentare de grosime trebuie să fie efectuate.”
35 Următorul nou paragraf 4.1.4 se introduce după paragraful 4.1.3 existent şi paragraful 4.1.4 existent se renumerotează ca 4.1.5:
“4.1.4 Pentru petrolierele construite în conformitate cu Regulile de construcţie comune ale IACS, zonele identificate ca prezentând o coroziune substanţială trebuie să fie examinate şi măsurători suplimentare de grosime trebuie să fie efectuate.”
36 La sfârşitul paragrafului 6.3.2 se adaugă următorul text:
“(pentru navele construite conform CSR, aceste planuri trebuie să includă, pentru fiecare element structural, atât grosimea de construcţie, cât şi cea de reînnoire. Orice grosime adăugată voluntar trebuie să fie, de asemenea, indicată în mod clar pe aceste planuri, Planul secţiunii maestre care trebuie să fie la bordul navei trebuie să includă caracteristici ale secţiunii minime admisibile a grinzii corpului pentru secţiunea transversală în toate tancurile de marfă.)”
CODUL PRIVIND PROGRAMUL INTENSIFICAT DE INSPECŢII EFECTUATE CU OCAZIA INSPECŢIILOR LA PETROLIERE ALTELE DECÂT PETROLIERELE CU DUBLU CORP
37 La sfârşitul paragrafului 1.2.5 se adaugă următoarea frază:
38 La paragraful 1.2.6, cuvintele “de structură” se introduc între cuvintele “critice” şi “şi/sau suspecte”.
39 La începutul paragrafului 1.2.15, cuvintele “Examinare specială sau” sunt introduse înainte de cuvintele “stabilit în mod special”.
40 Următorul nou paragraf 1.3.3 se adaugă după paragraful 1.3.2 existent:
41 La sfârşitul paragrafului 2.1.1 se adaugă următoarea frază:
42 După paragraful 2.1.6 existent se adaugă următorul nou paragraf 2.1.7:
“2.1.7 Recunoaşterea concomitentă atât a inspecţiei intermediare, cât şi a inspecţiei de reînnoire pentru inspecţiile şi măsurătorile de grosime ale spaţiilor nu trebuie să fie acceptabilă.”
43 La sfârşitul paragrafului 2.5.2, cuvintele “trebuie să aibă măsurători de grosime efectuate.” se înlocuiesc cu cuvintele “trebuie să fie examinate. Zonele cu coroziune substanţială identificate la inspecţiile anterioare trebuie să aibă măsurători de grosimi efectuate.”
44 La sfârşitul paragrafului 6.3.1 se adaugă următorul text:
“(pentru navele construite conform CSR, aceste planuri trebuie să includă, pentru fiecare element structural, atât grosimea de construcţie, cât şi cea de reînnoire. Orice grosime adăugată voluntar trebuie să fie, de asemenea, indicată în mod clar pe aceste planuri. Planul secţiunii maestre care trebuie să fie la bordul navei trebuie să includă caracteristici ale secţiunii minime admisibile a grinzii corpului pentru secţiunea transversală în toate tancurile de marfă.)”
Văzând Referatul de aprobare al Direcţiei generale politici agricole şi strategii nr. 161.944 din 25 septembrie 2015, având în vedere prevederile Regulamentului (UE) nr. 1.308/2013 al Parlamentului European şi al Consiliului din 17 decembrie 2013 de instituire a unei organizări comune a pieţelor produselor agricole şi de abrogare a Regulamentelor (CEE) nr. 922/72, (CEE) nr. 234/79, (CE) nr. 1.037/2001 şi (CE) nr. 1.234/2007 ale Consiliului, cu completările ulterioare, ale Regulamentului (CE) nr. 555/2008 al Comisiei din 27 iunie 2008 de stabilire a normelor de aplicare a Regulamentului (CE) nr. 479/2008 al Consiliului privind organizarea comună a pieţei vitivinicole în ceea ce priveşte programele de sprijin, comerţul cu ţările terţe, potenţialul de producţie şi privind controalele în sectorul vitivinicol, cu modificările şi completările ulterioare, ale Ordonanţei de urgenţă a Guvernului nr. 74/2009 privind gestionarea fondurilor comunitare nerambursabile provenite din Fondul european de garantare agricolă, Fondul european agricol de dezvoltare rurală şi Fondul european pentru pescuit şi a fondurilor alocate de la bugetul de stat, privind gestionarea fondurilor nerambursabile alocate de la Comunitatea Europeană şi a fondurilor alocate de (a bugetul de stat aferente programului de colectare şi gestionare a datelor necesare desfăşurării politicii comune în domeniul pescuitului şi a programului de control, inspecţie şi supraveghere în domeniul pescuitului şi pentru modificarea art. 10 din Legea nr. 218/2005 privind stimularea absorbţiei fondurilor SAPARD, Fondul european agricol pentru dezvoltare rurală, Fondul european pentru pescuit, Fondul european de garantare agricolă, prin preluarea riscului de creditare de către fondurile de garantare, aprobată cu modificări prin Legea nr. 371/2009, cu modificările şi completările ulterioare,
Art. I. - Normele metodologice privind condiţiile de punere în aplicare a măsurii de restructurare/reconversie a plantaţiilor viticole, eligibilă pentru finanţare în cadrul Programului Naţional de Sprijin al României în sectorul vitivinicol 2014-2018, aprobate prin Ordinul viceprim-ministrului, ministrul agriculturii şi dezvoltării rurale, nr. 1.763/2014, publicat în Monitorul Oficial al României, Partea I, nr. 830 din data de 13 noiembrie 2014, se modifică şi se completează după cum urmează:
“2.5. Sprijinul financiar maxim prevăzut în anexele 1A şi 1B la anexa nr. 1 «Măsurile eligibile şi sumele forfetare aferente programelor de restructurare/reconversie» acordat pentru fiecare măsură eligibilă din cadrul programelor de restructurare/reconversie nu depăşeşte 75% din valoarea costurilor efective utilizate pentru realizarea acestora.”
“3.2.1. Toate programele de restructurare/reconversie se realizează numai pentru înfiinţarea/modernizarea plantaţiilor de viţă-de-vie destinate producerii vinurilor de calitate cu denumire de origine controlată (D.O.C.) şi a vinurilor cu indicaţie geografică (I.G.), din regiunile viticole, podgoriile şi centrele viticole prevăzute în legislaţia naţională în vigoare.”
3. După punctul 4.3 se introduce un nou punct, punctul 4.31 cu următorul cuprins:
“4.31. Pentru campania viticolă 2015/2016 se aprobă o sesiune suplimentară de depunere a planurilor individuale, în perioada 1-23 octombrie 2015, iar dosarul complet al cererilor de finanţare se depune la A.P.I.A. până la data de 20 noiembrie 2015.”
4. La punctul 7.2, după litera b) se introduce o nouă literă, litera b1), cu următorul cuprins:
,,b1) pentru aprobarea sprijinului financiar în sesiunea suplimentară prevăzută la pct. 4.31, fiecare solicitant trebuie să îndeplinească condiţiile prevăzute la prezentul punct şi să depună la centrele judeţene A.P.I.A, până la data de 15 decembrie 2015, documentele prevăzute la lit. b);”.
5. După punctul 7.9 se introduce un nou punct, punctul 7.91, cu următorul cuprins:
“7.91. În termen de 30 de zile calendaristice de la încasarea sprijinului financiar de la A.P.I.A,, beneficiarul are obligaţia să depună la centrele judeţene A.P.I.A. documentele justificative privind efectuarea tuturor plăţilor către furnizori, aferente măsurilor recepţionate”.
6. Anexa nr. 1 “Măsurile eligibile şi sumele forfetare aferente programelor de restructurare/reconversie” se modifică şi înlocuieşte cu anexa nr. 1, care face parte integrantă din prezentul ordin.
7. Anexa nr. 3 “Lista lucrărilor de execuţie din cadrul programelor de restructurare/reconversie1 se modifică şi înlocuieşte cu anexa nr. 2, care face parte integrantă din prezentul ordin.
Cuantum/ha persoane fizice
Titlul de drept de plantare
Sprijin financiar/ha - Suma forfetară maximă
>4000 plante/ha
3500-4000 plante/ha
3000-3500 plante/ha
Până la Euro/ha
Reconversia soiurilor
Drept de plantare provenind de pe o rezervă - DPR
Proiectare, pregătire teren, plantare şi instalare tutori
Viţe altoite certificate
Viţe altoite standard
Instalare sistem de susţinere pentru conducere şi palisaj
Drepturi de replantare individuală - DRI
Drepturi de replantare rezultate în urma defrişării în cadrul planului individual - DRD
Defrişare, proiectare, pregătire teren, plantare şi instalare tutori
Reamplasarea parcelelor
Proiectare, defrişare, pregătire teren, plantare şi instalare tutori
Proiectare, instalare/înlocuire sistem de susţinere pentru conducere şi palisaj
Modernizarea formei de conducere a viţei-de-vie prin trecerea de la cultura joasă la cultura semiînaltă şi înaltă
Modernizarea sistemului de susţinere prin înlocuirea sârmelor prin instalarea a 3 rânduri de sârme din care minimum două duble, la sistemul pentru conducere şi palisaj în vederea susţinerii butucilor şi conducerii lăstarilor
Cuantum/ha persoane juridice
Proiectare, pregătire teren,
plantare şi instalare tutori
Modernizarea sistemului de susţinere prin înlocuirea sârmelor prin instalarea a 3 rânduri de sârme, din care minimum două duble, la sistemul pentru conducere şi palisaj în vederea susţinerii butucilor şi conducerii lăstarilor
(Anexa nr. 3 /a normele metodologice)
Lucrările de execuţie
Drepturi de plantare provenind de pe o rezervă Drepturi de replantare individuale
Drepturi de replantare rezultate în urma
defrişării îh cadrul planului individual
Drepturi de replantare individuale
Modernizarea formei de conducere a viţei-de-vie prin trecerea de la cultură joasă la cultura semiînaltă şi înaltă, în vederea optimizării lucrărilor mecanizate
Instalarea şi/sau înlocuirea sistemului de susţinere
Cartare agrochimică a solului, iniţială
Fertilizare cu îngrăşăminte de bază
Cartare agrochimică a solului, finală
Lucrări de întreţinere a plantelor
Sistem de susţinere pentru conducere şi palisaj
Instalare tutori
Demontarea sârmelor existente la sistemul pentru conducere şi palisaj
Demontarea stâlpilor existenţi la Sistemul pentru conducere şi palisaj
Instalarea a 3 rânduri de sârme, din care minimum două duble, la sistemul pentru conducere şi palisaj în vederea susţinerii butucilor şi conducerii lăstarilor
„X” - se realizează.
„-” - nu se realizează.
pentru prorogarea termenului de intrare în vigoare a prevederilor art. 104 din Codul reţelei pentru Sistemul naţional de transport al gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 16/2013
Având în vedere prevederile art. 99 lit. I) din Legea energiei electrice şi a gazelor naturale nr. 123/2012, cu modificările şi completările ulterioare,
Art. 1. - Termenul de 1 octombrie 2015 prevăzut pentru intrarea în vigoare a prevederilor art. 104 din Codul reţelei pentru Sistemul naţional de transport al gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 16/2013, publicat în Monitorul Oficial al României, Partea I, nr. 171 şi 171 bis din 29 martie 2013, cu modificările şi completările ulterioare, se prorogă până la data de 1 noiembrie 2015.